**A Békés Megyei Önkormányzat Közgyűlésének**

**4/2015.(II. 13.) önkormányzati rendelete**

**az önkormányzati támogatások nyújtásáról**

A Békés Megyei Önkormányzat Közgyűlése a Magyarország Alaptörvénye 32. cikk (2) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 41.§ (9) bekezdésében meghatározott feladatkörében eljárva a következő rendeletet alkotja.

1. **Fejezet**

**Általános rendelkezések**

**1.§** Jelen rendelet célja, hogy a Békés Megyei Önkormányzat elismerje és támogassa azon természetes személyek, jogi személyek, valamint jogi személyiséggel nem rendelkező egyéb szervezetek (a továbbiakban együtt: Szervezet) tevékenységét, amelyet Békés megye fejlesztése és szépítése, a környezetvédelem, az arra rászorulók támogatása, a kultúra és a hagyományok ápolása, a lakosság művelődése, oktatása, egészségvédelme, sportolása, az esélyegyenlőség megteremtése, a közbiztonság érdekében végeznek. Elősegítseezen Szervezetek megemlékezései és rendezvényei színvonalának emelését, a közösségi kapcsolatok erősítését, illetve minden olyan eseményt, amely a Megye hírnevét pozitív módon öregbítheti.

**2.§** (1) E rendelet hatálya kiterjed a Békés Megyei Önkormányzat költségvetése terhére egyedi döntés alapján, államháztartáson kívüli Szervezet számára, a költségvetési rendeletben meghatározott keretből odaítélt pénzbeli és természetbeni támogatásokra (a továbbiakban együtt: önkormányzati támogatás).

(2) E rendelet hatálya nem terjed ki a Bursa Hungarica keretében nyújtott támogatásokra.

(3) E rendelet hatálya nem terjed ki a munkáltatói lakáscélú támogatásokra.

**3.§** Az e rendelet alapján nyújtott önkormányzati támogatások odaítélése során érvényre kell juttatni a közpénzek hatékony felhasználásának, a közpénzekből nyújtott támogatások átláthatóságának, valamint az esélyegyenlőség biztosításának a követelményeit.

**4.§** E rendelet alkalmazásában

1. pénzbeli támogatás: a Békés Megyei Önkormányzat költségvetéséből ellenérték nélkül, pénzben nyújtott támogatás.
2. természetbeni támogatás: a Békés Megyei Önkormányzat által vagyoni értékkel rendelkező forgalomképes dolog, szellemi alkotás, valamint vagyoni értékű jog, ellenérték nélkül történő átruházása vagy átengedése, illetve szolgáltatás biztosítása.
3. kizárólag olyan gazdasági társaság támogatható, amely 100%-ban önkormányzati vagy állami tulajdonban van, továbbá az Államháztartásról szóló 2011. évi CXCV. törvény szerinti átlátható szervezetként működik.
4. önkormányzati támogatás kizárólag magyarországi lakcímmel rendelkező, magyar állampolgár természetes személy, valamint magyar bíróság által nyilvántartásba vett Szervezet részére állapítható meg (a továbbiakban együtt: Igénylő).
5. **Fejezet**

**Az önkormányzati támogatásra vonatkozó részletes szabályok**

**5.§** (1)Az önkormányzati támogatás mértékét a mindenkori Békés Megyei Önkormányzat költségvetéséről szóló rendelet határozza meg. A mindenkori keret 20 %-ának megfelelő összeg odaítéléséről a Békés Megyei Önkormányzat Közgyűlésének Elnöke dönt (továbbiakban: elnöki keret).

(2) Az alapítvány által benyújtott támogatási igényről a Békés Megyei Önkormányzat Közgyűlése (továbbiakban: Közgyűlés) dönt. Ebben az esetben döntési javaslatot a Békés Megyei Önkormányzat Közgyűlésének Társadalmi Kapcsolatok Bizottsága (továbbiakban: Bizottság) ad.

(3) Amennyiben – az alapítvány kivételével – az Igénylő olyan programhoz kér támogatást, mely az országos, illetve a megyei érdekeket tekintve kiemelt jelentőséggel bír, a támogatási igényről való döntési jogot a Békés Megyei Önkormányzat Közgyűlésének Elnöke (továbbiakban: Elnök) magához vonhatja, és egyedi döntése alapján támogatást nyújthat az (1) bekezdésben meghatározott elnöki keret terhére.

(4) A (2)-(3) bekezdésben foglaltak kivételével önkormányzati támogatás a Bizottság egyedi döntése alapján nyújtható.

**6.§** (1) Az önkormányzati támogatás iránti igényt az Elnöknek címezve a Békés Megyei Önkormányzati Hivatal részére kell benyújtani.

(2) A Közgyűlés, illetve a Bizottság a hatáskörébe tartozó támogatás iránti igényt a soron következő ülésén bírálja el, feltéve, ha a kérelmet az ülést megelőző 5. napig benyújtották. Az azt követően benyújtott igények csak a következő ülésen kerülnek elbírálásra.

(3) Az Elnök – az 5.§ (3) bekezdésben meghatározott esetben – a támogatási igényről a beérkezést követő 15 napon belül dönt.

**7.§** (1) Nem nyújtható támogatás olyan Szervezet részére, amely csőd-, felszámolási vagy végelszámolási eljárás alatt áll.

(2) Nem nyújtható önkormányzati támogatás annak az Igénylőnek, akinek adó-, illeték-, járulék-, vagy vámtartozása van. Köztartozás mentességéről az Igénylő az önkormányzati támogatás igénylésével egyidejűleg nyilatkozik (1. Melléklet). 50.000.- Ft feletti támogatási igény esetén a köztartozás mentességéről, Igénylő az önkormányzati és állami adóhatóság által kiállított 30 napnál nem régebbi igazolást köteles igényléséhez csatolni. Az igazolás esetleges költségei az Igénylőt terhelik.

(3) Nem nyújtható önkormányzati támogatás annak az Igénylőnek, aki önkormányzati támogatás nyújtására vonatkozó korábbi támogatási szerződéséből eredő elszámolási kötelezettségének nem tett eleget.

(4) A visszafizetendő pénzbeli támogatás nyújtása esetén az Igénylő a támogatás összegével legalább azonos értékű ingatlan biztosítékot köteles nyújtani.

**8.§** (1) A támogatásról szóló döntés meghozatalát követően 15 napon belül, - a támogatási szerződés egyidejű megküldésével és a szerződéskötéshez esetlegesen csatolandó dokumentumok körének, ismertetésével- tájékoztatni kell Igénylőt a döntésről.

(2) A támogatási szerződés tartalmazza:

1. a szerződő felek nevét, címét, adószámát (adóazonosító jelét),
2. az Igénylő Szervezet bírósági nyilvántartási számát,
3. az önkormányzati támogatás célját,
4. az önkormányzati támogatás összegét magyar fizetőeszközben,
5. az önkormányzati támogatás felhasználásának határidejét,
6. az önkormányzati támogatás felhasználásával történő elszámolás módját és határidejét,
7. a visszafizetendő támogatás esetén a visszafizetés ütemezést, határidejét, valamint a biztosíték nyújtásának módját,
8. a támogatási szerződés megszegésének jogkövetkezményeit.

(3) A támogatási szerződés mellékletét képezi az 1. Melléklet szerinti Igénylői nyilatkozat.

1. **Fejezet**

**Záró rendelkezések**

**9.§** E rendelet a kihirdetését követő napon lép hatályba. E rendelet rendelkezéseit először a hatályba lépést követően beérkezett támogatási igények elbírálásánál kell alkalmazni.

**10.§** Jelen rendelet hatálybalépése napján hatályát veszti a Békés Megyei Önkormányzat Az önkormányzati támogatások nyújtásáról szóló 13/2013. (XI.18.) önkormányzati rendelete.

Békéscsaba, 2015. február 12.

 Zalai Mihály Dr. Moka Eszter .

 elnök jegyző

Kihirdetési záradék:

A rendelet kihirdetésre került: 2015. február 13-án.

 Dr. Moka Eszter

 jegyző

a Békés Megyei Önkormányzat Közgyűlése 4/2015. (II. 13.) KGY. sz rendeletének 1.Melléklete

**NYILATKOZAT**

**ÖNKORMÁNYZATI TÁMOGATÁS IGÉNYLÉSÉHEZ**

|  |  |  |
| --- | --- | --- |
| Támogatást igénylő természetes személy**/** Szervezet | neve **/** elnevezése |  |
| lakcíme / székelye |  |
| születési hely, idő, anyja neve **/** bírósági nyilvántartási száma |  |
| adóazonosító jel **/** adószám |  |
| számlavezető pénzintézetneve, számlaszáma |  |
| képviselő neve, telefonszáma, e-mail címe |  |

Az önkormányzati támogatást igénylő (Szervezet esetén annak képviselője) büntetőjogi felelőssége tudatában kijelenti az alábbiakat:

* Az önkormányzati támogatást igénylő megfelel az Államháztartásról szóló 2011. évi CXCV. törvény (továbbiakban: Áht.) 50.§ (1) bek. a) pontja szerinti rendezett munkaügyi kapcsolatok követelményének (Csak Szervezet tölti ki).
* Az önkormányzati támogatást igénylő megfelel az Áht. 50.§ (1) bek. c) pontjának, mely ételmében átlátható szervezetnek minősül. (Csak Szervezet tölti ki)
* Az önkormányzati támogatást igénylőnek jelen nyilatkozat kitöltésekor nincs esedékessé vált és meg nem fizetett adó-, járulék-, illeték- és vámtartozása.
* A Rendelet 7.§ (2) bekezdés szerinti igazolás csatolva.
* Az önkormányzati támogatást igénylő jogosult az államháztartás alrendszerekből történő támogatás igénylésére.

Nyilatkozom arról, hogy személyemmel, illetve az általam képviselt Szervezettel szemben a közpénzekből nyújtott támogatások átláthatóságáról szóló 2007. évi CLXXXI. évi törvény

6.§ (1) bekezdés szerinti összeférhetetlenség

* nem áll fenn
* fennáll a …. pont alapján.

8.§ (1) bekezdés szerinti érintettség

* nem áll fenn
* fennáll a …. pont alapján.

Az összeférhetetlenség, vagy érintettség rövid leírása:

|  |
| --- |
|  |

Kijelentem, hogy az összeférhetetlenség megszüntetésére az alábbiak szerint intézkedtem:

|  |
| --- |
|  |

Békéscsaba, 20……………….

 igénylő/ igénylő képviselője